Tájékoztatom, hogy Intézményünk személyi állományának tagjai egy adott fogvatartottra vonatkozóan (pl.: egészségi állapot, bűnügyi személyes adat, fogadható csomagok száma stb. ) adatvédelmi okok miatt **telefonon** **tájékoztatást** **nem adhatnak**.

Tájékoztatást, írásbeli megkeresésre adunk, melyet Intézményünk alábbi elérhetőségének valamelyikére szíveskedjenek megküldeni:

Levelezési cím: Büntetés-végrehajtás Központi Kórháza

 2316 Tököl, Ráckevei út 6.

E-mail: korhaz.uk@bv.gov.hu Fax-szám: 06-24-489-798

Intézményünk részére érkezett megkeresésekre csak abban az esetben áll módunkban válaszolni, amennyiben a fogvatartott személyes adatai (név, születési év, hónap, nap, anyja leánykori neve) és a megkeresést küldő adatai (név, lakcím, hozzátartozói minőség) feltüntetésre kerültek.

Nem áll módunkban választ küldeni továbbá olyan elektronikus címre, amelyről nem állapítható meg egyértelműen az elektronikus postafiók tulajdonosa. A kért tájékoztatás ebben az esetben kizárólag a megkereső postai címére küldhető.

A Büntetés-végrehajtás Központi Kórházában (továbbiakban: kórház) a fogvatartottak az egészségügyi állapotukra tekintettel kerülnek elhelyezésre, többnyire csak ambuláns vizsgálataik idejéig tartózkodnak Intézményünkben. A vizsgálatok illetve szükség esetén gyógykezelésük befejezésével visszaszállításra kerülnek a kórházból a letöltő intézetükbe. A fogvatartottak illetve hozzátartozóik Intézményünkbe történő végleges átszállításukat nem kezdeményezhetik, azt csakis orvos kezdeményezheti a fogvatartott egészségügyi állapotára tekintettel.

Amennyiben a fogvatartott állapota indokolja az általa kórházi felvételekor megjelölt hozzátartozóit vagy kapcsolattartóit megkeresés nélkül kiértesítjük.

Intézményünk posta címe: 2316 Tököl, Ráckevei út 6.

A fogvatartottak részére érkező leveleken az alábbi címzést feltüntetni szíveskedjenek:

Büntetés-végrehajtás Központi Kórháza

2316 Tököl

Pf.37

A Központi Kórház Számlaszáma: 10023002-00319793-20000002